

**Πρόσκληση υποβολής εκδήλωσης ενδιαφέροντος για συμμετοχή νέων στο σεμινάριο βραχείας εκπαίδευσης το οποίο θα υλοποιηθεί με τη συνεργασία του Ανώτατου Τεχνολογικού Εκπαιδευτικού Ιδρύματος Θεσσαλίας, στη Λάρισα στο πλαίσιο του προγράμματος «Τριπτόλεμος» 2017 – 2018**

Η Γενική Γραμματεία Δια Βίου Μάθησης και Νέας Γενιάς, Διεύθυνση Νέας Γενιάς στο πλαίσιο των κεντρικών αξόνων της πολιτικής της για την προώθηση της απασχόλησης των νέων και συνεχίζοντας την προσπάθεια ενημέρωσης και υποστήριξης των νέων που θέλουν να δραστηριοποιηθούν επαγγελματικά στον πρωτογενή τομέα της παραγωγής ανακοινώνει την έναρξη επιμορφωτικού σεμιναρίου βραχείας εκπαίδευσης (διάρκειας 50 ωρών), το οποίο θα υλοποιηθεί στη Λάρισα με τη συνεργασία του Τμήματος Τεχνολόγων Γεωπόνων της Σχολής Τεχνολογίας Γεωπονίας και Τεχνολογίας Τροφίμων και Διατροφής του Ανωτάτου Τεχνολογικού Εκπαιδευτικού Ιδρύματος Θεσσαλίας στον παρακάτω αναφερόμενο τομέα:

 **«Παραγωγή λαχανικών με χρήση καινοτόμου θερμοκηπιακής τεχνολογίας της αεροπονίας»**

**Δικαίωμα συμμετοχής** έχουν νέοι και νέες, ηλικίας 20 έως και 40 ετών, άνεργοι και εργαζόμενοι.

**Η έναρξη** του σεμιναρίου θα πραγματοποιηθεί την Κυριακή 1 Απριλίου 2018

Τo σεμινάριο, στo οποίo θα συμμετέχουν 20 άτομα ανά αντικείμενο εκπαίδευσης, θα υλοποιηθεί στις εγκαταστάσεις του Τεχνολογικού Εκπαιδευτικού Ιδρύματος Θεσσαλίας, στη Λάρισα.

**Οι αιτήσεις συμμετοχής θα υποβάλλονται** **μόνο ηλεκτρονικά** από την Πέμπτη 1 Μαρτίου 2018 έως και την Τρίτη 27 Μαρτίου στην ηλεκτρονική διεύθυνση: kthanopoulos@minedu.gov.gr

**Για το πρόγραμμα και την αίτηση συμμετοχής ακολουθήστε τον παρακάτω σύνδεσμο:**

<http://www.minedu.gov.gr/ng-nea-genia/ng-draseis-programmata/33245-01-02-18-triptolemos-2-programmata-se-larisa-kefallonia>

Κατά την συμπλήρωση των θέσεων συμμετοχής θα δοθεί προτεραιότητα στους ανέργους νέες/νέους.

Στην περίπτωση κατά την οποία ο αριθμός των ενδιαφερομένων υπερβαίνει τον αριθμό των προβλεπομένων θέσεων θα πραγματοποιηθεί δημόσια κλήρωση.

**Πληροφορίες:**

**Διεύθυνση Νέας Γενιάς**

**Τμήμα Αναπτυξιακών Πρωτοβουλιών Απασχόλησης και Επιχειρηματικότητας**

Πανταζή Αθηνά: 210-3442492,

Θανόπουλος Κώστας: 210-3442491,

Κατσαρού Άρτεμις: 210-3442491